Public procurement notice: Prior Information Notice Without Call For Competition
Published: 2025-03-03
Buyer: Aalborg Forsyning A/S
Country: DK
Region: DK050
Contract type: Supplies
CPV classification: 34100000 | 34110000: Passenger cars | 34136000 | 34136100
Submission deadline: 2025-06-06

Technical requirements: I forbindelse med at Aalborg Forsyning skal til at påbegynde forberedelserne til udbud af biler, herunder varevogne og personbiler drevet af el og diesel/benzin inviteres der hermed til markedsdialog, hvor relevante leverandører og Aalborg Forsyning har mulighed for at indgå i dialog. Formålet med markedsdialogen er at få afdækket, dels om der er leverandører på markedet, der har interesse i at levere biler via leasing til Aalborg Forsyning og dels hvilke add-on services, markedet kan tilbyde i relation til billeasing. Markedsdialogen har ligeledes til formål at give Aalborg Forsyning et bredere markedskendskab, som grundlag for at kunne kravspecificere sit behov yderligere til brug for det kommende udbud. Markedsdialogen vil foregå via 1:1 (online)møder, og dialogen med potentielle leverandører tager udgangspunkt i nedenstående spørgsmål. Generelle spørgsmål - Hvordan ser I markedsstrukturen i jeres branche? Er der stor konkurrence om at vinde aftaler og er der mange der er interesseret i at afgive tilbud i forbindelse med EU-udbud? - Er der nogle væsentlige forhold, som har stor betydning for, om I vil afgive tilbud i forbindelse med det kommende udbud? CSR Formålet med, at vi nedenfor beder jer redegøre for klima- og miljømæssige forhold er, at vi vil vide noget om, hvad I kan tilbyde i forhold til en så miljø- og klimarigtig bilpark som muligt. - Beskriv de politikker og processer, der sikrer at produktionen og anvendelse af jeres bilpark bidrager til modvirkning af klimaændringer (EU taksonomien, artikel 10)? Eksempelvis gennem nedbringelse af drivhusgasser gennem proces- eller produktinnovation, anvendelse af materiale fra bæredygtige kilder, sikring af minimal udledning af drivhusgasser på niveau med de bedste inden for sektoren. - Beskriv de politikker og processer, der sikrer, at produktionen og anvendelsen af jeres bilpark bidrager til omstilling til en cirkulær økonomi (EU taksonomien, artikel 13)? Eksempelvis gennem øget holdbarhed, reparationsmuligheder og genanvendelse, reduktion af farlige stoffer og erstatte særligt problematiske stoffer, forebygge og mindske affaldsproduktion, øget genbrug og genanvendelse af affald. - Beskriv de politikker og processer, der sikrer at produktionen og anvendelse af jeres bilpark generelt undgår at gøre væsentlig skade på EU’s miljømål (EU taksonomien, artikel 17)? Leasing - Leasingperioder – hvilke leasingperioder vurderer I er mest optimale set ud fra et økonomisk perspektiv og vil der være forskel på om det er benzin/diesel eller el? - Er det dyrere for kunden at vælge længere leasingperioder? - Hvordan er det med muligheder for udskiftninger i sortimentet drevet af den teknologiske udvikling? - Forsikringer – hvilke krav er der til forsikringer? - Dækaftale – hvordan afregnes det bedst muligt? Services Ved hjælp at spørgsmålene nedenfor ønsker vi oplysninger om, hvilke add-on services I kan tilbyde. - Dækaftale – Hvilke muligheder/services tilbyder I i forhold til dækaftaler, og hvilke muligheder tilbyder I for optimering af skift mellem dæktyper? - Hvad tilbyder I af services i forhold til klargøring, rengøring og indretning af biler, herunder f.eks. foliering af biler og hvordan kan det eventuelt håndteres mest optimalt tidsmæssigt og økonomisk? - Kan I som leverandør varetage indretningen af bilerne? Når vi f.eks. har en gammel bil, der skal udskiftes til en ny bil, hvor indretningen i den gamle bil skal flyttes til den nye bil, vil I da kunne tilvejebringe den service at flytte indretningen over i den nye bil? - Hvilke forslag har I til, hvordan vi optimerer værkstedbesøg, så ordregiver bruger mindst mulig tid ved reparationer og servicebesøg? - Er lånebiler i forbindelse med service og værkstedsbesøg en mulighed og har I f.eks. mulighed for at hente og bringe biler i forbindelse med værkstedsbesøg og service? - Hvad tilbyder I af services i øvrigt udover dem der berøres ovenfor? Evaluering - Hvilke kriterier er vigtige at måle tilbud på? Hvilke faktorer skaber værdi for ordregiver og kan gøre en forskel i konkurrencen mellem jer som tilbudsgivere. Øvrige - El-biler – hvilken udvikling ser I de kommende år ift. rækkevidde på elbilerne? - Rammeaftale vs. kontrakt – hvad mener I at det betyder for prisen, hvis vi udbyder en rammeaftale fremfor en kontrakt? I forbindelse med en rammeaftale forpligter ordregiver sig ikke til at aftage et bestemt antal biler. Deltagelse i markedsdialogen er ikke en forudsætning for deltagelse i det kommende udbud og giver ikke en forbedret stilling i forhold til øvrige potentielle leverandører. Aalborg Forsyning ønsker at indgå i dialog med et ikke-ubegrænset antal aktører, hvorfor Aalborg Forsyning forbeholder sig retten til at udvælge et repræsentativ udsnit af markedet, hvis der skulle vise sig større interesse for dialogen, end Aalborg Forsyning kan nå at facilitere i den afsatte tid for markedsdialogen.


Winner: Aalborg Service A/S